El Consell Escolar Municipal de Burjassot reconeix l’esforç de la comunitat educativa del municipi per a evitar el tancament de dos unitats d’infantil
2025-07-24

El dijous, passat 16 de juliol, es va celebrar el Consell Escolar Municipal de Burjassot, en el qual considerem fer un reconeixement per haver aconseguit el manteniment d’una unitat de 3 anys del CEIP Miguel Bordonau i la revisió per al possible manteniment d’una unitat de 3 anys del CEIP Sant Joan de Ribera, després de l’autorització del no funcionament d’aquestes unitats.

D’aquesta manera, el Consell Escolar Municipal vol reconèixer l’esforç realitzat per tota la comunitat educativa del municipi en la reivindicació d’aquestes unitats, ja que gràcies a la col·laboració de la ciutadania, dels Centres educatius, professorat, Coordinadora d’AMPES, FAPA-València,Organitzacions sindicals, Regidoria d’Educació i l’Ajuntament de Burjassot, hem aconseguit mantenir una oferta educativa pública i universal capaç de garantir una educació de qualitat per a tot el poble.

Volem també mostrar el nostre suport i solidaritat a aquells centres que no han aconseguit encara que es faça efectiu el manteniment de les seues unitats tancades i reivindiquem la seua reobertura. En aquesta línia volem que es faça ja efectiu el manteniment de la unitat del CEIP Sant Joan de Ribera.